จ่านิว นั่งรถไฟมาเยี่ยม ไผ่ ดาวดิน ญาติลุ้นศาลให้ประกันตัวหรือไม่
(ภาพจากนริศรา ทรัพย์บุญเลิศมา),จ่านิว นำกลุ่มพลเมืองโต้กลับนั่งรถไฟ มาเยี่ยม ไผ่ ดาวดิน ส่วนกลุ่มขบวนการประชาธิปไตยใหม่ เรียกร้องให้ ปล่อยตัว ขณะที่พ่อและทีมทนายเตรียมยื่นประกันตัวใหม่อีกครั้งในวันที่ 16 ม.ค.นี้ ,เมื่อวันที่ 13 ม.ค.60 สมาชิกกลุ่มขบวนการประชาธิปไตยใหม่ หรือ NDM และสมากชิกกลุ่มดาวดินกลุ่มพลเมืองโต้กลับ และสมาชิกเครือข่ายแอมเนสตี้อินเตอร์เนชั่นแนล ประเทศไทย กว่า 50 คน เข้าให้กำลังใจนายจตุภัทร์ บุญภัทรรักษา หรือ ไผ่ ดาวดิน พร้อมเรียกร้องให้ศาลจังหวัดขอนแก่น พิจารณาปล่อยตัวไผ่ ท่ามกลางการรักษาความปลอดภัยและการติดตามความเคลื่อนไหวของกองกำลังรักษาความสงบเรียบร้อยขอนแก่น,นายสิรวิชญ์ เสรีธิวัฒน์ หรือจ่านิว แกนนำกลุ่มพลเมืองโต้กลับ กล่าวว่า ทุกคนต่างต้องการมาให้กำลังใจไผ่ ซึ่งยังคงถูกคุมขังนานกว่า 20 วันแล้ว โดยมีการเรียกร้องให้มีการปล่อยตัวไผ่ ด้วยการจัดทำป้ายชูเพื่อแสดงถึงความรักของผู้ที่เคยทำงานร่วมกัน ในการเยี่ยมครั้งนี้ยังคงต้องการพบปะและพูดคุยกันเพื่อให้กำลังใจในการต่อสู้ทางกฎหมาย ซึ่งที่ผ่านมาแสดงให้เห็นถึงสิ่งต่างๆ ที่เกิดขึ้นว่ายุติธรรมแล้วหรือไม่ ส่วนการแสดงสัญลักษณ์ต่างๆ นั้นยังคงต้องหารือกันอีกครั้งเพราะกำลังทหาร ตำรวจเฝ้าจับตามการเดินทางของกลุ่ม มาโดยตลอดและทุกคนที่เดินทางมาขอนแก่นต่างไม่ต้องการมีคดีติดตัวกลับไป,ทางด้านนายอธิพงษ์ ภูผิว ทนายความ กล่าวว่า หลังจากการที่รอคำพิจารณาของศาลจากการที่ทนายความและครอบครัวได้ยื่นขอประกันตัว เพื่อให้ศาลได้ปล่อยตัวชั่วคราวอีกครั้ง ด้วยวงเงินประกัน 400,000 บาท และเงื่อนไขที่มีการนำเสนอต่อศาลคือ การซ่อนข้อความที่ผู้ต้องหาโพสต์ในเฟซบุ๊กส่วนตัว และการขอให้ศาลมีคำสั่งให้ประกันตัว เพื่อให้ผู้ต้องหาได้มีสิทธิ์สอบในวิชาทักษะคอมพิวเตอร์ ของมหาวิทยาลัยขอนแก่น ซึ่งศาลชั้นต้นของ ศาล จ.ขอนแก่น พิจารณาแล้วไม่อนุญาตให้ประกันตัว  ,เมื่อศาลมีคำสั่งอย่างนี้แล้ว ทุกคนก็พร้อมที่จะน้อมรับคำสั่งของศาล และต่อสู้ทางกฎหมายต่อไปตามขั้นตอน ซึ่งขณะนี้ทีมทนายความและครอบครัวหารือกันแล้วว่าในวันจันทร์ที่จะถึงนี้ (16 ม.ค.) จะมีการเข้ายื่นอุทธรณ์ต่อศาล จ.ขอนแก่น อีกครั้ง เพื่อให้มีการพิจารณาปล่อยตัว รวมทั้งการขออำนาจศาลให้ผู้ต้องหาได้มีสิทธิ์สอบในวิชาทักษะคอมพิวเตอร์ เพื่อให้ผู้ต้องหามีอนาคตทางการศึกษา เนื่องจากคงเหลือเพียงรายวิชาสุดท้ายเท่านั้น การจะมีสิทธิ์สอบนั้น ศาลท่านจะเมตตาให้ผู้ต้องหานั้นได้สอบตามกำหนดระยะเวลาที่ มข.กำหนด คือวันที่ 17-18 ม.ค. ซึ่งอาจจะเป็นวิธีการนำผู้ต้องหาไปสอบที่ มข.หรือการจัดห้องสอบเฉพาะที่ทัณฑสถานพิเศษขอนแก่น ก็สามารถที่จะทำได้ตามระเบียบของกรมราชทัณฑ์และอำนาจของศาลในภาพรวม,นายวิบูลย์ บุญภัทรรักษา พ่อของไผ่ กล่าวว่า หลังจากได้เข้าเยี่ยมไผ่แล้ว เจ้าตัวมีความกังวลที่จะไม่ได้รับความเป็นธรรมในกระบวนการยุติธรรมของไทย เพราะเพียงแค่เริ่มต้นเราก็สัมผัสถึงความไม่ชอบมาพากลได้หลายอย่าง ดังนั้นเมื่อเข้าสู่ขั้นตอนของการพิจารณาคดีและการไต่สวนยังคงจะต้องเจออะไรอีกเยอะ ดังนั้นทีมทนายความและฝ่ายกฎหมายจะต้องทำงานกันอย่างรัดกุม อย่างไรก็ตามในวันที่ 20 ม.ค.ที่จะถึงนี้ ซึ่งเป็นการฝากขังผัดที่ 5 ผู้ต้องหาและทีมทนายความก็จะยังคงยื่นคัดค้านตามเดิม เพราะการฝากขังครั้งที่ 5 นั้นเข้าสู่ช่วงของการพิจารณาไต่สวนคดีความแล้ว,ดังนั้นการที่พนักงานสอบสวนจะทำเรื่องมายังศาลเพื่อขอฝากขัง จะต้องมีเหตุผลที่เพียงพอ ครั้งที่ผ่านมาระบุว่าคงเหลือการสอบปากคำพยาน 5 ปาก แต่ขณะนี้สอบปากคำไปหมดแล้ว ดังนั้นในการฝากขังครั้งที่ 5 ทีมทนายความและผู้ต้องหาจะขอยื่นคัดค้านการประกันตัว เพื่อที่จะขอเข้าสู่ขั้นตอนของการพิจารณาคดีความและไต่สวน และการขอประกันตัวเพื่อปล่อยตัวชั่วคราวต่อไป.
จ่านิว นำกลุ่มพลเมืองโต้กลับนั่งรถไฟ มาเยี่ยม ไผ่ ดาวดิน ส่วนกลุ่มขบวนการประชาธิปไตยใหม่ เรียกร้องให้ ปล่อยตัว ขณะที่พ่อและทีมทนายเตรียมยื่นประกันตัวใหม่อีกครั้งในวันที่ 16 ม.ค.นี้ 
ไผ่ ดาวดิน,จตุภัทร์ บุญภัทรรักษา,จ่านิว,สิรวิชญ์ เสรีธิวัฒน์,ขอนแก่น